
Morbus  marinus. 


Illa  hoc  nomine  intclligitur  affectio  morbosa,  quae 
apud  mare  navigantes  navis  agitationibus  oritur,  et 
qua  omnes  vexantur,  qui  primum  mare  ingrediun- 
tur aut,  quamquam  jam  pluries  navigationi  sese 
commiserant,  tamen  semper  per  longius  temporis 
spatium  terra  commorati  erant.  Accidit  nonriun- 
quam,  ut  vetustiquoque  nautae,  mare  violente  tem- 
pestate concitato,  iterum  semper  boc  morbo  affi- 
ciantur ; quae  autem  exceptio  rarissima , nam  ple- 
rumque consuetudine  fit,  ut  corpus  causis,  morbum 
procreantibus  marinum,  non  amplius  moveatur.  — 
Sunt  alii  quoque  nonnulli  corporis  affectus,  quibus 
magna  cum  morbo  marino  sit  similitudo,  nam  eo- 
dem modo  multi  si  mare  aut  fluminibus  majoribus 
minori  scapha  vehuntur,  nausea  et  vomitu  corri- 
piuntur. Celeberrimus  Authenrietb  boc  quidem 

negat,  sed  S.  G.  Vogel  (in  compendio  suo  in  usum 
medicorum.)  rem  confirmat,  et  mihi  quoque  saepius 
occasio  oblata  est,  in  me  ipso  rem  observandi. 
IIoc  autem  affectu  non  tantopere  cruciamur  quam  , 
morbo  marino  , nam  neque  ag^itationes  tantae  sunt 
cxtensaeque,  neque  navigium  undis  minoribus  mox 
in  altum  ferri,  mox  in  voragines  praecipitari  po- 
test, quod  tam  moleste  ferimus.  Agitationum  au- 
tem frequentia  magnitudinem  et  diurni tatem  earum 
supplere  videtur,  nam  in  navibus  et  secundo  et  non 
admodum  vebemente  flante  vento , semper  agitatio 
satis  magna  est,  ct  tamen  a nemine  morbi  accesio, 
propter  minorem  agitationum  frequentiam,  persen- 
titur, cum  navis  propter  magnitudinem  et  molem 
non  tantopere  ab  undis  ultro  citroque  jaculari  pos- 
sit. — Non  raro  homines  inveniuntur,  qui  si  rbeda, 
praecipue  spiris,  c ferro  recellente  factis , suspensa 
ct  ita  clausa  ut  aeri  refrigerato  aditus  non  pateat, 
vehuntur,  vertigine  et  mox  nausea  vomituque  ten- 
tantur,  praesertim  si  ita  in  rbeda  sedent  ut  re- 
troversum vehantur,  quamquam  major  hominum 
pars  nullam  bonae  valetudinis  turbationem  per- 
sentiat. Agitatio  haec  si  cum  illa  navis  compa- 
rat perexigu.'^  est,  sed  osclllans  es  ct  pensilis, 
t haec  prae  omnibus  ad  vertiginem  excitandam 
apta  est.  Agitatione  concutiente  ct  conquassante 
difficilius  vertigo  procreatur,  ut  experientia  nos 
docet.  Quod  in  rbeda  omnino  clausa  bona  vale- 

tudo  facilius  turbetur  facile  explicari  potest,  nam 
in  loco  tam  angusto,  aer  mox  ut  corrumpatur,  et 
minus  idoneus  fiat  ad  inspirationem  neccsse  est,  et 
aer  Impurus  et  calidus  ad  vertiginem  excitandam 
efficaclsslrnus  est,  cum  in  contrario  aer  refrigeratus 
optimum  sit  remedium,  ad  vertiginem  avertendam 
et  sedandam,  quam  rem  quivis  fere  ipse  expertus 
est.  Quod  retrorsum  vecti  facilius  a vertigine  af- 
ficiamur, explicandum  ex  inconsueta  motus  ratione 
qua  sensatio  quaedam  anxietatis  in  nobis  gignitur, 
cum  viam  qua  promoveamur  quasi  non  voluntarie, 
oculis  videre  non  possimus,  et  ab  omnlbns  rebus 
nobis  in  conspectum  venientibus  vi  quasi  avella- 
mur, sed  sensatio  haec  ingrata  sentiri  facilius  quam 
describi  potest. 

Affectiones  bae,  modo  dcscnptae  in  ea  re  cum 
morbo  marino  conveniunt,  nt  eae  quoque  insueto 
corporis  motu  efficiantur.  In  morbo  autem  marino 
nonnullae  aliae  ros  accedunt,  quae  ad  morbum  ci- 
tius procreandum  et  augendum  certe  non  exigui 
sunt  momenti.  Ipse  qui  jam  iter  majus  marinum 
suscepit,  illum  certe  non  fugit  quot  et  quanti  animi 
allectns  in  nos  irruant,  discessus  ab  omnibus  pro- 
pinquitatis et  affinitatis  vinculis  nobis  conjunctis 
nos  ut  exspectari  potest  magna  aegritudine  afficit, 
animo  ita  aflccto  quae  futura  sint  si  prospicimus, 
sollicitudine  ficta  cruciamur;  animo  volvimus,  quot 
periculis  navigantes  expositi  sint,  eventus  quod  ag- 

gredimur  itmeri5,  ne  prosper  futurus  sit  timemus, 
timor  morbi  quoque  marini  nos  invadit.  Hoc  animi 
statu  corpus  jam  per  se  ad  affectus  morbosos  pro- 
clivius est,  accedit  autem  nova  rerum  conditio,  vi- 
tae ratio  mutata,  odor  minime  suavis  in  navibus, 
facileque  iutelligi  potest,  omnibus  bis  rebns  mor- 
bum non  modo  augeri,  sed  quoque  moderari. 

Non  in  quovis  maritimo  Itlnire  et  si  sit  pri- 
mum afficiamur  morbo  necesse  est , nam  si  omnes 
secundae  sunt  conditiones , si  ventus  navis  cursui, 
secundus  et  non  admodum  vehemens,  si  tempestas 
serena  ut  multum  in  navis  constrato  versari  possi- 
mns,  fieri  potest  ut  homo,  qni  conditionibus  minus 
secundis  certe  afficeretur,  nullam  morbi  accessionem 
persentiat.  Vento  secundo  et  non  magnopere  gravi 
agitationes  nou  valde  sunt  vehementes,  et  in  nemine 
ullum  mali  symptoma  animadvertitur  et  si  cursus 
rapidissimus  sit,  e contrario  bac  magna  progrediendi 
velocitate  valde  impeditur  et  imminuitur  alius  qui- 
vis navis  motus,  cum  propter  hanc  ipsam  rem  na- 
vis non  cujusve  undae  motionem  sequi  possit,  nam 
eas  perscindens  ab  nna  ad  alteram  quasi  volat. 
Sed  ubi  primum  adversus  cursui  navis  fit  ventus, 
aut  vehementius  flare  incipit,  statim  navis  fortius 
et  majore  Inaequalitate  agitatur,  mox  ad  unum 
inclinatur  latus  mox  ad  alterum,  ut  malorum  api- 
ces undas  tangere  velle  videantur,  mox  in  sublime 
fertur  mox  in  voraginem  praecipitatur,  mox  puppis 

mox  prora  elevatur.  Praecipue  haec  scansio  cum 
lapsu  alternans  prorae  puppisque  et  totius  navis, 
quae  undis  magnis  et  extensis  efficitur,  sensus  tor- 
quet, inclinatio  ad  latera  facilius  fertur  nam  mox 
consuescimus,  hos  motus  cum  corpore  sequi,  Ita  ut 
semper  statum  celsum  erectumque  corpus  servet, 
sed  istis  motibus  modo  descriptis  non  voluntarie 
celerrime  In  altum  ferimur,  et  majore  adhuc  velo- 
citate rursus  Imo  petimus.  Hac  autem  agitationes 
secundum  navis  magnitudinem  valde  differunt , na- 
vis minor  jam  vehementius  agitari  potest,  ut  omnes 
ad  navigationem  non  consueti  jam  morbo  corripi- 
antur, dum  sub  iisdem  conditionibus  In  navi  ma- 
jori motus  adhuc  minoris  sint  momenti , et  nulla 
morbi  signa  animadvertantur.  — 

Nunc  solitus  morbi  marini  mihi  describendus 
decursus.  Agitationes  postquam  per  breve  temporis 
spatium  duraverant,  sensus 'quidam  Insuavis  moles- 
tusque persentiri  incipit , qiii  mox  augetur , et  ex 
quo  omnia  alia  symptomata  paullatim  emergunt, 
primo  caput  sensu  peculiari  stuporis  et  surditatis 
occupatur,  qui  cito  usque  ad  vertiginem  crescit, 
nausea  oritur,  ructus  saepius  emittuntur,  saliva  In 
ore  confluit,  capitis  dolor  simul  cum  aucto  calore 
auriumque  tinnitu , praesertim  in  regione  superci- 
liorum major  fit,  vertigo  augetur,  et  facies  modo 
majore  rubedine  tincta,  pallescit,  et  nunc  levissima 
causa,  exempli  gratia  odor  insuavis,  animi  coinmo- 


lio , adspcctus  undarum , quae  maxima  rapiditate 
aufugere  videntur,  sufficit  ad  vomitum  qui  quidem 
ct  sponte  sed  tardius  intrasset,  statim  excitandum, 
et  omnes,  quos  nuperrime  edimus,  cibi  cum  muco 
et  bile  mixti  ejiciuntur.  Vomitu  hoc  statim  mag- 
num levamen  affertur , malum , quo  paullo  ante 
gravissime  afflicti  eramus,  omnimo  disparuisse  vi- 
detur, sed  proh  dolor  brevissimi  modo  temporis 
est  levamen,  nam  mox  omnia  symptomata  majore 
vi  iterum  apparent.  Etiam  non  omnes  tam  cito 
levantur 'vomitu , nam  sunt,  quorum  ventriculus 
nullo  fere  modo,  aut  non  nisi  maximo  cum  labore 
contenta  foras  ejicere  possit,  in  hominibus  hujusmo- 
di ornnla  ad  majorem  gradum  increscunt,  acerrime 
ipsi  cruciantur  ct  fere  ad  desperationem  adducun- 
tur , et  si  tandem  venit  ad  vomitum , frequentissi- 
mis  intentionibus  frustra  factis,  magnopere  labefacti 
et  vires  eorum  fere  exhaustae  sunt , nisi  majus  ad- 
huc detrimentum  acceperunt.  Post  primum  vomi- 
tum si  symptomata  ad  gradum  quemdam  iterum 
ncreverunt,  vomlturltionlbus  frequentibus  cruciamur 
et  multis  intentionibus  frustrancls  factis  ventrlcuii 
musculorumque  abdominis,  tandem  pauli ulum  muci 
ct  bilis,  nonnunquam  cum  striis  sanguinis,  ejicitur. 
Hic  autem  vomitus  secundus  multo  minus  levami- 
nis secum  fert,  et  post  quemvis  vomitum,  adbuc 
saepius  repetitum,  minus  semper  levamur.  Incom- 
moda valetudo  nunc  pervenit  ad  extrennnn,  et 


non 

nisi  despcrafites  de  continuatione  hujus  status  cogi- 
tare possumus.  AiFectio  autem  corporis  tam  vehe- 
mens non  perdurare  potest,  post  duos  tresve  dies 
universalis  oritur  debilitas,  organismus  vim  paulla- 
tim  amittere  videtur,  reagendi  in  influxus  incon- 
suetos, et  nunc  acutum  morbi  stadium  in  chronicum 
mutatur.  Sicuti  stadium  acutum,  propter  novita- 
tem infliixuum  et  energiam  corporis  integram, 
magna  symptomatum  designatur  vehementia,  stadi- 
um chronicum  lentiore  decursu  distinguitur , nam 
organismus  intentionibus  frequentibus  debilitatus, 
propter  hanc  ipsam  debilitatem , facilius  incipit  as- 
suefieri ad  influxus  insuetos.  o mnino  autem  cor- 

pus ne  moveretur,  longo  adhuc  certamine  opus  essel^ 
cum  autem  tempestates  vehementiores  non  tam  diu 
indurare  possint,  et  bona  valetudo  serena  cum  tem- 
pestate simul  redeat,  morbus,  sed  plerumque  paullo 
lenior , proxima  venti  intemperie  iterum  excitatur. 
Acuti  stadii  transitus  in  chronicum  citius  aut  tar- 
dius consequitur,  prout  debilitas  satis  magna  facta 
sit.  Stadium  chronicum  quamvis  etiam  magnopere 
nos  affligit,  tamen  neque  tam  periculosum,  neque 
tam  molestum  est  ejuam  stadium  acutum ; nam 
vomitus  rarior  maglsque  expeditus  , cum  minori 
nausea  antecedente  , et  major  copia  pituitosi  liquo- 
ris cum  bili  parciori  ejicitur.  Sojnnus  longior, 
quamquam  eo  modo  mediocriter  recreamur , nam 
saepius  interpellatus  cl  non  sine  somniis  gravibus, 

et  expergefactis  nobis  caput  occupatur  sensu  stupo- 
ris et  surditatis.  Languor  in  dies  major  fit,  capitis 
dolor  , qui  antea  magis  regionem  frontis  supra  su- 
percilia occupaverat,  nunc  sedem  habet  in  occipite. 
Cibi  consumpti  non  statim  ejiciuntur  et  paullo  iis 
recreamur,  sed  ubi  eorum  digestio  ad  gradum  cer- 
tum puogressa  est  ut  jam  magis  assimilati  non  tan- 
topere ventriculum  incitent , nlbllornlnus  nauseam 
movent  et  tandem  per  vomitum  ejiciuntur.  In  de- 
’ cursu  morbi  marini  multa  adhuc  alia  animadver- 
tuntur symptomata,  quae  autem  omnia  corporis 
affectionem  hujusmodi  sequantur  necesse  est.  Dolor 
tensivus  in  regione  scrobiculi  cordis  initio  statim 
morbi  oritur,  et  quovis  vomitu,  quod  et  facile  intel- 
ligcndum  ex  magnis  ventriculi  musculorumque  ab- 
dominis intentionibus,  augetur.  Sapor  in  ore  est 
insuavis  , insipidus  et  amarus  , lingua  muco  tenaci 
albido  aut  flavescenti,  praesertim  tempore  matutino 
post  consurrectionem  e lectulo,  obtecta  est,  epider- 
mis labiorum  et  oris  interni  alba  fit  et  quasi  prae- 
moritur. Urina  clara  et  colore  obscuriore  exigua 
copia  excernitur.  Cum  nulli  fere  cibi  in  ventriculo 
remaneant,  cum  motus  peristalticus  versus  anum 
motu  anliperistaltico , vomitu  frequenti  excitato, 
valde  turbetur,  et  per  vomitum  tanta  muci  copia 
ejiciatur,  ut  in  inferiore  parte  tractus  intestinorum 
verisimiliter  non  satis  muci  secernatur,  excrementa 
per  anum  raiissime  ct  tunc  dura  et  non  sine  labore 

ejiciuntur,  et  saepissime  fit,  ut  per  octo  aut  plures 
adhuc  dies  alvus  omnino  non  deponatur,  quae  res 
saepius  non  sine  periculo  est,  nam  excrementa  in- 
durata obstipationem  alvi  pertinacem  procreare  pos- 
sunt. D laphoresls  in  stadio  acuto  propter  perpe- 

tuam fere  nauseam  valde  aucta  est,  et  inter  vomi- 
tum ipsum  angoris  sudor  erumpere  solet,  hanc  oh 
rem  aegroti  in  hoc  stadio  loca  petunt  frigidiora.  In 
stadio  chronico  autem  dlaphorcsis  magna  exparte 
suppressa  est  cum  omnes  fere  organorum  corporis 
functiones  tarde  procedant,  et  calor  modlcns  magnae 
est  utilitati  , cum  aegrotantes  semper  fere  frigore 
horreant.  Si  in  utroque  stadio  nocte  sudor  aequa- 
bilis quavis  re  provocari  potuerit  magno  nobis  to- 
tius status  levamini  est. 

Hoc  corporis  statu  graviter  afflicto  mens  quo- 
que necessc  est  afficiatur  et  mutetur  aliqua  ratione. 
Animo  minus  fracto  , si  cogitamus  morbum  per 
plures  adhuc  dies  Instare  posse  , ad  desperationem 
fere  adducimur;  morosi  sumus,  stomachosi,  solitu- 
dinem petentes.  Sunt  qui  magnopere  timent,  nc 
morbo  conficiantur,  alii  mortem  ut  finem  molestia- 
rum exoptant,  et  nonnullos  tantum  capit  vitae  tae- 
dium, ut  mortem  ipsi  petant.  Omnino  idonei  non 
sumus  ad  quemvis  laborem  mentem  panllo  inten- 
dentem, vix  cogitationem  aliquam  concipere  et  eam 
persequi  possumus,  quod  autem  in  tanta  virium 
prostratione  et  capitis  temulentia  vix  alio  modo 

exspectari  possit.  Cogitationes  si  quas  percipimus 
modo  tristes  sunt , homines  alias  laetissimo  animo 
lentitudine  torpent,  omnibns  rebus  laetioribus  antea 
nobis  gratissimis  renuntiasse  videmur,  exspectatione 
rerum  maxime  exoptatarum  fere  non  tangimur 
nonnullarum  dierum  temporis  spatium  per  quod 
morbus  durare  possit  aeternum  tempus  nobis  vide- 
tur, et  quaevis  cogitatio  laetior  statim  sensatione 
incommodae  valetudinis  fugatur. 

Sicuti  autem  venti  vehementia  mitigata  est, 
malum  cum  omnibus  tormentis  citissime  evanescit, 
et  nihil  fere  remanet , lassitudine  magna  artuum 
excepta.  Si  vespera,  vento  furiente , aegrotantes  et 
animo  demisso  somno  suppressi  eramus,  nocte  autem 
venti  vis  omnis  ceciderat,  tempore  matutino  magno- 
pere timentes  de  morbi  molestiis  iterum  perferen- 
dis expergefacti,  maxima  laetitia  afficimur,  si  prae- 
ter exspectationem,  navis  cursum  stabilem,  agltatlo- 
'nes  aequales  et  exiguas  invenimus.  Ellam  somno 
recreati  sumus,  et  capite  a vertigine  liberato  omiii- 
husque  morbi  symptomatibus , lassitudine  excepta, 
fugatis , omnia  haec  phantasmata  tristia,  animum 
frangentia  evanescunt , nosque  pudet  animi  nostri 
demissionis.  Ubi  primum  autem  mare  iterum  ven- 
tis jactari  incipit,  paullatlrn  omnia  symptomata  re- 
deunt , et  mox  status  idem  fere  Iit  quam  antea. 
Secunda  haec  accessio  plerumque  paullo  jam  mitior 

esse  solet,  et  sunt  quamquam  rarissimi,  qui  Iterum 
omnino  non  afficiuntur,  praesertim  si  tempus  inter- 
medium non  admodum  longum  erat,  nam  hac  re 
deniio  a consuetudine  recedimus.  In  nonnullis  ho- 
minibus, quorum  ad  hujusmodi  affectiones  proclivi- 
tas perexigua  est  , morbus  ad  hunc  vehementiae 
gradum  non  provehitur,  nihll  fere  persentiunt  nisi 
stuporem  aliquem  capitis,  ad  summum  vomunt  bis 
'aut  ter,  et  una  aut  duabus  diebus  ita  peractis  , in- 
tegra valetudine  iterum  gaudent  causis  morbum 
procrcanllbus  adhuc  instantibus  , nam  horum  orga- 
nismus jam  hoc  brevi  temporis  spatio  ad  influxus 
hos  insuetos  plane  induratur.  Inveniuntur  e con- 
trario, quorum  organismus  nunquam  fere  , etsi  per 
multos  annos  mare  navigarent,  plane  ad  has  agita- 
tiones assuefieri  possit,  et  sunt  nautae  vetusti,  qui 
quovis  vehementiori  venti  impetu  iterum  semper 
vertigine,  nausea  et  vomitu  afficiantur.  Saepius 
quidem  fieri  solet , ut  tempestate  vehementissima 
furienti , omnes  nautae , exiguam  aliquam  bonae 
valetudinis  turbationem  persentiant , quod  autem 
mihi  timori  periculi  imminentis  tribuendum  vide- 
tur. Quibus  omnino  ad  hujusmodi  affectionem 
receptivitas  desit,  qui  in  ipso  primo  itinere  mari- 
timo , fortissimis  navis  agitationibus  non  tangantur 
et  ne  vestigium  quidem  vertiginis  persentiant , ra- 
rissimi inveniuntur. 

Mirum  certe,  quod  affectio  tanta,  cum  ingentibus 
totius  corporis  intentionibus  frequentibus  conjuncta, 
'non  saepius  sequelas  perniciosas  relinquat.  Causae 
malum  procreantes  quidem  non  admodum  diu  in- 
durare possunt,  nam  raro  ventus  fortior  diutius  quam 
-dies  circiter  sex  perseverat , boc  autem  temporis 
spatio  corpus  jam  conficiatur  nccesse  est,  si  eadem 
semper  mali  nos  vexaret  vehementia.  Stadium  au- 
tem acutum,  quod  maxime  nos  in  periculum  arces- 
sit, plerumque  modo  dies  duos  tresve  perdurat,  in 
boc  stadio  propter  influxuum  novitatem  corpus  ve- 
bementissime  irritatur , et  vomitus  frequentior  et 
multo  majore  difficultate  fit  quam  stadio  chronico, 
et  ex  boc  ipso  vomitu  propter  magnam  intentionem 
praesertim  noxia  oriuntur.  Plerumque  vento  miti- 
gato, morbus  nullas  relinquens  sequelas  perniciosas, 
citissime  disparet,  et  nlbll  nisi  debilitas  totius  cor- 
poris et  sensus  aliquis  capitis  stuporis  remanet. 
Vires  brevi  tempore  restaurantur,  et  mox  eadem 
atque  antea  gaudemus  bona  valetudine.  Si  terram 
ingredimur  gressu  incerto  et  vacillante  incedimus, 
cum  tantopere  assucti  simus  ad  navis  agitationes, 
ut  corpus  sponte  hos  motus  sequi  velit. 

Ad  sequelas  morbi  marini  pracipue  numerandae 
sunt  herniae,  haemorrhagiae,  languor  lotius  corporis 
diuturnus  a quo  tarde  recreamur , magna  debilitas 
et  irritabilitas  ventriculi,  qua  per  totam  vitam  vexari 
possumus.  Nonnunquam  fit,  ut  sordes,  morbo. 

causis  ojus  cessantibus,  interrupto,  in  ventriculo  re- 
maneant, et  in  hoc  casu  post  vomitum  navigantium 
emeticum  lene  utilitati  est.  INIorbo  marino  raris- 
sime certe  quis  conficitur , nisi  cum  aliis  morbis 
jam  per  se  non  levibus  complicatus  fuerit. 

In  nonnullis  morbis  marinus  morbus  etiam 
saluti  esse  potest,  exempli  gratia  in  omnibus  mor- 
bis chronicis , (nam  acuti  seraper  augerentur)  , qui 
per  methodum  resolventem,  per  medicamenta  nau- 
seam aut  vomitum  moventia  sanari  possunt,  nam 
nauis  agitationes  eodem  modo  sed  paullo  fortius  in 
corpus  agunt,  quam  medicamenta  modo  nominata. 
Nausea  tam  diu  perseverans , excitatio  totius  cor- 
poris , salubrem  organismi  immutationem  efficere 
possunt,  ita  ut  omnes  functiones  maiore  cum  ener- 
gia procedant. 

Omnes  fere  homines,  qui  primum  mare  navi- 
gant, nisi  res  admodum  secundae  sint,  hoc  morbo 
afficiuntur’,  nam  dispositio  et  proclivitas  in  struc- 
tura organismi  hominis  constitutae  sunt.  Nulla 
corporis  constitutio  ; neque  firma  neque  debilis,  nulla 
aetas  neque  infantilis  nec  provecta,  immunis  hoc 
morbo.  Experientia  autem  edocti  sumus,  homines  , 
aetate  senili  et  infantili,  minus  moveri  quam  aetate 
puerili  et  adolescentlae , et  ex  his  , capillis  flavis 
aut  rufis  et  constitutione  tenera  praediti,  et  sexus 
foemineus  maxime  afficiuntur.  IMagna  systematis 
nervorum  mobilitas  et  peculiaris  ventriculi  irrltabl- 

litas  praecipue  morbum  fovere  videntur.  Generatim 
dici  potest,  homines  constitutione  debiliori,  cum 
magno  cranio,  gravius  vexari,  sed  regula  baec  non 
sine  multis  exceptionibus,  nam  non  raro  fit,  ut  ho- 
mines infirma  corporis  constitutione  parum  modo 
afficiantur,  dum  rubustlsslmi  magnopere  laborant* 
Saepissime  cpioque  videt^is  homines  firma  constitu- 
tione , rbeda  retroversum  vectos,  multa  incommoda 
persentire,  dum  valde  debiles  et  irritabiles  eadem 
conditione  non  moventur  et  plane  ad  vertiginem 
non  proclives  sunt.  Ex  bis  modo  dictis  intelllgi 
potest , dispositionem  ad  morbum  marinum  non 
certa  aliqua  corporis  constitutione  inniti.  Incolae 
orae  maritimae  minus  eo  vexari  solent  quam  a mare 
remotius  habitantes. 

Vertigo  sine  dubio  symptoma  est  principale, 
•quo  affectio  organismi  abnormis  oculis  nostris  se 
praebet.  1 Vertigo  morbum  adventantem  indicat  et 
per  totum  ejus  decursum  continet,  reliqua  sympto- 
mata, nausea,  vomitus  et  caetera,  ab  ea  pno vocan- 
tur. Qua  autem  ratione  vertigo  navis  agitationibus 
procreetur,  quae  partes  primo , et  quomodo  affici- 
antur, quaerendum  est.  Quaestio  autem  baec  dif- 
ficillima est  responsu,  et  quamquam  jam  multi  ope- 
ram dederunt  rei  huic  explicandae , a multis 
conjecturae  partim  ingeniosissimae  parlim  ineptae 
propositae  sunt , tamen  res  minime  illustrata  est. 
Quod  res  hucusque  tam  sit  obscura,  magna  ex  parte 

causa  in  co  est,  quia  pauci  modo  viri,  si  cum  aliis 
rebus  comparamus,  quamquam  inter  bos  nonnulli  ce- 
leberrimi, explicandae  buic  rei  operam  sufficientem 
navaverunt.  Nam  si  quis  accurate  de  bac  re  dicere 
voluerit , ipse  saepius  necesse  est,  boc  morbo  labo- 
raverit, aut  saltem  saepius  eo  laborantes  viderit» 
Sine  bac  experientia  et  autopsia  imaginem  morbi 
vividam  et  veram  mente  concipere  non  possumus 
et  boc  plane  necessarium  mibi  videtur , ad  rem 
bene  dijudicandam.  Sed  tunc  quoque  in''  difficulta- 
tem incurrimus,  quod  quivis  morbo  marino  affectus 
per  totum  morbi  decursum,  plane  non  idoneus  sit 
ad  tranquille  et  argute  judicandum,  sed  abborremus 
potius  a quavis  animi  contentione,  et  si  vinceremus 
hanc  segintlem  tamen  animi  nostri  facultates  op- 
pressae quasi  morbo  sunt , et  morbo  fugato  jam 
nonnullae  res  e memoria  nostra  elapsae  sunt.  Quam 
ob  rem  non  mirum , quod  Autbenrlctb , Larrey, 
Wollaston  et  alii  qui  rem  ipsi  experti  sunt  eam 
non  explicaverint. 

Wollaston  in  sententia  est,  vertiginem  pressione 
sanguinis  in  cerebrum , quae  accipiatur  quoties- 
cumque navis  in  altum  allata  subito  magna  veloci- 
tate imo  Iterum  petat , provocari.  Nam  omnium, 
.inquit,  testimonio , si  vertiginem  plane  omittimus, 
momentum  lapsus  navis  omnium  molestissimum  est 
symptoma.  Hoc  lapsu  celeri  momentanea  circu- 
lationis sanguinis  turbatio  efficitur.  Nempe  putat 

lapsum  navis,  vi  cordis  sanguinem  ad  caput  pel- 
lentis auxilio , rcfluxui  autem  sanguinis  per  venas 
impedimento  esse,  et  hoc  modo  momentaneam  ce- 
rebri sanguine  expletionem  nimiam  oriri.  Res  ita 
si  se  haberent  nccesse  esset,  adseensu  navis  refluxus 
sanguinis  per  venas  acceleraretur  et  vis  cordis  coer- 
ceretur. Hac  ratione  certe  cerebrum , mox  nimia 
sanguinis  copia  repletum,  mox  inanitum  esset.  Ta- 
lis autem  sanguinis  circulationis  turbatio  concedi 
non  potest,  et  sequelae  multo  graviores  et  perni- 
ciosiores quam  vertigo  proficerentur  necesse  esset, 
nam  certe  quisque  ipse  expertus  est,  quo  sensu  ad 
lipotbymiam  fere  accedente  afficiamur,  si,  postquam 
caput  versus  terram  demiseramus  subito  nos  eri- 
gamus. Hic  sensus  sine  ullo  dubio  cerebri  inaniti- 
one oritur , nam  sanguis  in  cerebro  accumulatus 
subito  refluit.  Adspectus  corporis  in  morbo  marino 
congestiones  sanguinis  versus  caput  plane  non  indi- 
cat, primo  modo  initio  aliqua  faciei  rubedo  et  calor 
cum  aurium  tinnitu  animadvertuntur,  jam  ante  pri- 
mum vomitum  facies  iterum  pallescere  incipit.  In- 
ter vomituritiones  congestiones  ad  caput  fieri,  negari 
non  potest,  vomituritiones  autem  baeve  rligine  pro- 
vocatae sunt  et  congestiones,  quas  movent,  igitur 
vertigiuis  causae  non  esse  possunt.  Si  vera  esset 
Wollastonii  haec  sententia,  omnes  sine  ulla  excep- 
tione morbo  afficiantur  nccesse  foret  et  corpus  vix 

unquam  ad  has  congestiones  assuefieret , videmus 
autem  nonnumquam  homines,  qui  omnino  morbo 
hoc  non  tententur , et  plerisque  fit  consuetudine, 
ut  iterum  eo  non  moveantur.  Rhedis  quoque  vecti 
saepius  vertiginem  persentiunt , et  in  hoc  casu  in- 
gentes hae  agitationes  omnino  desunt,  quas  Wol- 
^■aston  ut  congestiones  ad  caput  et  hac  ipsa  re  ver- 
tiginem moventes  accusat.  Quod  in  lectulo  cuban- 
tes aliquid  levaminis  percipimus  , sententiam 
Wollastonii  confirmare  videtur,  nam  hoc  corporis 
situ  illa  circulationis  turbatio  fieri  non  possit,  mihi 
autem  res  haec  explicanda  videtur  ex  quiete  , qua 
omnes  corporis  partes  hoc  situ  gaudet,  nam,  nobis 
tanta  lassitudine  artuum  occupatis,  intentione  mus- 
culorum ad  statum  erectum,  praesertim  inter  magnos 
navis  agitationes  necessaria,  aegra  valetudo  augea- 
tur necesse  est. 

Kerandren  vertiginem  ex  conquassatione  visce- 
rum abdominis,  nervi  pbrenici  et  nervorum  ventri- 
culi pulmonumque  derivat.  Nulla  alia , inquit, 
conditione  corpus  cum  intimis  visceribus-  tantopere 
excitatur,  quam  agitationibus  navis,  si  statum  erec- 
tum servare  volumus , quemque  navis  motum  cor- 
pore sequi  coacti  sumus , hoc  autem  primum  iter 
maritimum  facientibus  impossibile  fere  est,  paene  nos 
a lapsu  sustinere  , vix  gradum  facere  possumus  nisi 
apprehendentes  manibus  rem  aliquam  adstantem, 
quemque  navis  motum  , quemque  pulsum  graviter 

percipimus.  Magnopere  molestamur  navis  illo  ad- 
scensu  et  praesertim  lapsu  alternante  cum  adscensu, 
intestina  in  cavitate  abdominis  quasi  librantia  vehe- 
menter his  motibus  conquassantur,  unde  isti  dolores 
lensivi  molestissimi  in  regione  ventriculi  nascuntur. 
Eodem  modo  alternantibus  bis  navis  motibus  dia- 
phragma concutitur,  nam  contractiones  et  extensi- 
ones hujus  musculi  non  semper  cum  adscensu  et 
lapsu  navis  congruentes  et  ejusdem  temporis  esse 
possunt.  Navis  si  imo  petit,  intestina  abdominis 
diaphragma  sursum  premunt;  et  si  hoc  momento 
accidit  inspirationis,  ubi  diaphragma  descendere  de- 
beret , hoc  non  sine  difficultate  fieri  potest.  Si 
autem  navis  in  altura  fertur,  intestina  abdominis  ad 
inferiorem  cavitatis  abdominis  partem  immittuntur, 
et  hoc  quidem  in  momento,  ubi  diaphragma  ad  ex- 
spirationem perficiendam  siirgere  deberet.  Hujus- 
modi est  respirationis  turbatae  mechanismus.  In- 
testina abdominis  ita  conteruntur  et  premuntur,  ut 
facillime  affectio  spastica  et  contractiones  ventriculi 
exoriantur. 

Haec  vertiginis  explicatio  minus  probanda  est 
quam  Wollastonii.  Intestina  plane  inepte  librantia 
in  abdomine  nominat,  quodvis  enim  intestinum  per 
se  et  omnia  inter  se  tali  modo  affixa  sunt,  ut  mo- 
tus eorum  aliquis  librans  cogitari  non  possit,  cavi- 
tatem abdominis  ita  omnino  explent,  ut  ne  mini- 
mum quidem  spatium  vacuum  reliquum  sit,  insuper 

musculis  abdominalibus  et  diaphragmate  ita  com- 
primuntur, ut  motus  singuli  intestini  aut  fiictio 
plane  inpossibilis  sit,  intestinum  singulum  non  nisi 
cum  toto  abdomine  moveri  potest.  Si  contereren- 
tur intestina  inter  se  non  modo  affectio  spastica  et 
contractio  ventriculi , sed  necessario  inflammatio 
veliementissima  oriretur,  quae,  causis  perdurantibus, 
brevi  tempore  ad  gangraenam  usque  augeretur  et 
tandem  cum  sphacelo  omnium  intestinorum  mors 
inevitabilis  esset.  De  his  autem  omnibus  nihil  no- 
bis in  conspectum  venit.  Loquitur  quoque  de  con- 
quassatione intestinorum  et  nervorum , intclllgere 
autem  non  possum,  qua  ratione  navis  molibus  con- 
quassatio procreari  possit , nam  motus  pensilis  et 
osclllans  navis  in  contactum  non  venit  cum  corpo- 
ribus duris,  aqua  potius  confestlm  ei  cedit  irruenti. 
Sumus  etiam  experientia  edocti , motum  conquas- 
santem et  pulsantem  non  tam  idoneum  esse  ad  ver- 
tiginem excitandam,  nam  rheda  spiris  non  pendenti, 
via  aspera  vecti , difficilius  quam  rheda  spiris  jien- 
dente,  vertigine  et  nausea  afficimur. 

Larrey  et  alii  in  eo  consentiunt , vertiginem 
motibus  navis  inaequalibus,  quibus  corpus  conquas- 
setur, provocari.  In  cerebro  autem  propter  pecu- 
liarem substantiae  ejus  mollitiem  hae  conquassa- 
tiones contrahi  praesertim  in  regione  originis  ner- 
vi vagi , quo  affectio  haec  ad  |venlrlculum  et  ex 
hoc  ad  omnia  reliqua  viscera  per  sympathiam  pro- 

pagatur.  Hacc  etiam  explicatio  milii  non  apta 
videtur,  cum  conquassatio  cerebri  non  minus  quam 
reliquorum  intestinorum  neganda  milii  videatur. 
Certe  primo  cerebrum  afficitur  sed  verisimiliter 
alia  ac  mecbaiiica  ratione. 

Millcr  causam  vertiginis  in  morbosa  quadam 
actione  aucta  organorum  sensus  visus,  profecta  in- 
sueta ex  motione  omnium  rerum  , se  invenisse  pu- 
tat, secundum  ejus  sententiam  aucta  bac  oculorum 
actione,  illa  ventriculi  imminuitur.  Examinantibus 
nobis  paullo  accuratius  hanc  sententiam , mox  ejus  > 
vanitas  perspicua  erit,  nam  oculis  coeci , in  quibus 
actio  oculorum  certe  augeri  non  potest,  non  minus 
afficiuntur,  praeterea  necesse  esset,  morbus  cessaret 
si  oculi  obligarentur,  res  autem  plane  alio  modo 
se  habent. 

Simili  modo  Bourru  rerum  varietatem,  inipres- 
sionumque  ad  nervos  opticos,  accusat.  Mare  certe 
non  magnam  rerum  varietatem  invenimus , e con- 
trario nullae  res  praeter  coelum  et  aquam  oculis 
nostris  sesc  praebent , nisi  fortasse  quis  undas  in 
propinquitate  navis  immotis  oculis  obtueri  vellet. 

Etiam  ex  aura  maritima  et  insuavibus  in  navi 
odoribus  nonnulli  rem  explicare  conati  sunt.  Quod 
praecipue  odoribus  bis  morbus  acceleretur  minime 
dubium,  sed  non  juvantibus  aliis  rebus  morbum 
procreare  non  possunt,  cum  tempestate  secunda  ct 

serena  odores  hi  non  desint  ct  tamen  nemo  corri- 
piatur. 

Facile  intelUgi  potest  de  sanatione  hujus  morbi 
remediis  plane  cogitari  non  posse , dum  causae, 
navis  agitationes,  continuentur,  has  autem  sedare 
non  in  nostra  potestate  situm  est.  Curatione,  ut 
minus  molestemur,  ut  avertantur  sequelae  pernicio- 
sae efficiendum  est. 

Curationem  hic  instituendam  in  partes  tres 
dividerem  , quae  sunt : 1)  Ratio  se  habendi  quod 
attinet  ad  occupationem  aptiorem  mentis  et  cor- 
poris, ad  vestitum,  et  cactera,  2)  Victus  ratio, 
3)  Medicamenta  stricte  sic  dicta  quae  adhiberi 
possint. 

Omnia  autem  haec  accomodanda  sunt  diversis 
morbi  stadiis,  nam  facile  intelligitur,  curationem, 
victus  rationem  et  alia  in  stadio  acuto  non  eadem 
esse  posse  qiiam  in  stadio  chronico. 

Ratio  se  hahendi  quod  attinet  ad  res  externas: 
In  stadio  acuto  vestes  non  sunto  nimis  calefacien- 
tes, nam  calor  nimius  pejorem  statum  reddit,  cum 
corpus,  ut  ita  dicam,  febrili  modo  intensum  sit; 
Irigore  autem  temperatiori  valde  recreamur.  In 
stadio  chronico,  ubi  status  corporis  passivus  et  ex- 
haustus est,  calor  prodest.  Nocte  in  utroque  stadio 
integumenta  calidiora  commendanda  sunt,  praecipue, 
si  his  sudor  aequalis , quo  magnopere  recreamur, 
provocari  potuerit.  Quantum  fieri  potest  in  con- 


strato  navis  commorandum  est,  cum  aer  refrigeratus 
et  purus  magno  sit  utilitati,  e contrario  autem  aer 
impunis,  odoribus  insuavibus  infectus  in  conclave 
navis,  jam  per  se  fere  nauseam  et  vomitum  excitare 
possit.  In  media  nave , in  regione  mali  magni, 
motus  navis  non  tantopere  persentiuntur,  locus 
igitur  aptissimus  est,  ut  in  eo  versemur.  Etiam 
si  paullulum  pluit , aut  rore  vespertino  in  acuto 
stadio  in  constrato  commorari  prodest , cum  inde 
caput  refrigeretur  nosque  tum  valde  recreamur. 
Tempestate  calidiore  umbra  velorum  petenda.  Si 
autem  nimis  debiles  et  labefacti  s^tatum  erectum 
servare  non  possumus,  in  constrato  navis,  aut  boc 
si  lieri  non  potest,  in  lecto  procumbendum,  quia 
lioc  corporis  situ  non  quivis  motus  tantopere  per- 
sentitur. Lectus  firmus  aptior  ad  dormiendum  quam 
lectus  pensilis.  - Nautae,  qui  acriter  laborare  cogun- 
tur, etiam  primo  itinere  minus  afficiuntur  morbo, 
hanc  ob  rem  eorpus  ambulando  aut  alio  modo  com- 
movendum est.  Hoc  autem  saepius  praecipue  in 
navibus  minoribus  fieri  non  potest,  et  modo  inser- 
viret ad  morbum  praecavendum  , nam  si  morbus 
jam  adest , motus  quisque  fortior  propter  magnam 
lassitudinem  artuum  noceret.  Cavendum  est,  ne 
undas  diutius  immotis  oculis  intueamur , qua  re 
facillime  nausea  et  vomitus  provocatur.  IMedltall- 
ones  attentae,  ipsi  lusus  animum  magis  attendentes 
fugiendi  sunt,  cum  his  major  capitis  dolor  provo- 

cetur,  nam  sensorio  jam  ceteroquin  affecto,  quaeque 
animi  intentio  non  sine  incommodo  fertur.  Col- 
loquia autem  suavia  aut  alia  oblectamenta,  lusus 
mentem  non  intendentes,  maximae  utilitati  sunt, 
cum  animum , ad  morbum  attendentem  , suaviori 
ratione  occupent.  Phantasia  imaginationibus  et 
consiliis  gratis  occupanda  est,  nam  animus,  cum 
omnino  otiosus  esse  non  possit,  nisi  alio  .occupatur, 
moerari  et  tristissimis  cogitationibus  datur.  Omnes 
vestes  corpus  presse  ambientes,  exempli  gratia  vit- 
tae colares,  fasciae  crurales,  zonae,  in  magnis  ad 
vomitum  intentionibus,  nocivae  esse  possunt.  Vo’ 
mltiis,  nobis  in  genua  subsidentibus  pectore  pronum 
et  capite  corpori  alicui  firmo  acclinato  , multo  ex- 
peditius procedit,  et  in  hoc  corporis  situ  Impetus 
sanguinis  ad  caput  avertitur,  cum  pulmones  satis 
extendi  jiosslnt,  berniac  quoque  nasci  non  possunt, 
cum  annuli  abdominales  et  regiones  inguinales  fe- 
moribus afflexis  tecta  sint.  Post  vomitum  altlsslma 
corporis  qnles,  ad  proximum  vomitnm  quam  diutius 
avertendum,  necessaria  est.  Pressio  lenis  ad  regi- 
onem ventriculi  applicata,  ad  vomitum  prohibendum, 
et  capitis  compressio  vitta  ad  vertiginem  mitigan- 
dam utilitati  sunt.  Lotiones  totius  corporis  aqua 
cnm  aceto  vini  saepius  repetitae  commendantur. 
Tempore  matutino  os  aqua  cluendum  est,  ut  mu- 
cus tenax  amoveatur.  Quo  frigidior  locns  ubi  ver- 
samur in  stadio  acuto,  co  melior. 

Quod  ad  victus  rationem,  liaec  observanda  sunt: 
Primo  cavendum  est  ne , ventriculo  cibis  repleto, 
in  navem  adscendamus,  nam  morbo  irruente  diges- 
tio ita  turbatur,  ut  cibi  concoqui  non  possint,  ven- 
triculumque  molestent.  Omnes  cibi  adiposi  dulces, 
omnia  aromata  odorem  fortiorem  spargentia  evi- 
tanda sunt,  alioquin  postea  per  multis  annos  taedio 
nobis  sunt.  Gencratim  temperantia  magna  obser- 
vanda est , ita  ut  semper  fere  paullo  esuriamus, 
fame  autem  ne  cruciemur  et  debilitemur  non  minus 
curandum  est.  Optimum  est,  ut  saepius,  sed  pauca 
semel  edamus,  maxime  autem  cavendum,  ne  ven- 
triculus cibis  obruatur.  Cibi  faciles  sunto  ad  con- 
coquendum et  paullo  stimulantes,  potus  refrigeratus 
et  acidulus,  caffea  sine  lacte  non  commendatur, 
cum  jam  per  se  nonnullis  nauseam  moveat.  Ven- 
triculus cum  sit  valde  debilitatus  vomlturltionlbus 
frequentibus  , cibi  necessc  est,  aromatibus  adjectis, 
exempli  gratia,  sinape,  pipere,  zlng^lbere , allio , fa- 
ciliores ad  concoquendum  reddantur.  Omnia,  qui- 
bus non  irritatur  ventriculus  paullo , tarde  conco- 
quuntur, et  corrumpuntur  in  ventriculo,  banc  ob 
rem  aceti  vini  inter  coenarn  frequentlor  usus  utilis 
est.  Tempore  coenis  intermedio,  pruna  totsta,  fici 
siccatae,  saccbarum,  ad  alvi  obstipationem  averten- 
dum edi  possunt.  Jusculum  carnis  acidulum,  cibi 
mucilaginosi  additis  aromatibus  ad  inslpidltatem 

imminuendam,  commendantur.  Cerevisia  spumans 
ad  potum  aptissima  est  propter  acidum  carLronicum 
in  ea  contentum,  quo  ventriculi  affectio  mitigatur, 
deinde  aqua  cum  aceto  vini,  aut  vini  rubri  aciduli, 
interdum  pauxillum  vini  meri.  Infusum  theae  con- 
ceritraturn;  vinum  adustum  merum  ventricnlurn 
ni  ruis  irritat,  sed  cum  aqua  mixtuin  non  contem- 
nendum est.  Vomitus  si  difficilius  procedit,  nautae 
aqua  marina  utuntur , qua  certe  propter  saporem 
nauseam  moventem  et  sales  in  ea  contentos,  acce- 
lerari possit.  INlodicus  herbae  Nicotianae  ad  fu- 
mum sugendum  usus  iis  commendatur , qui  jam 
jdane  ad  eam  assuefacti  sint , nam  aliis  nauseam 
provocaret. 

IMedicainentis  stricte  sic  dictis  rarius  utuntur, 
cum  plerumque  medicus  non  adsit,  a quo  ordinaren- 
tur, et  vix  multum  proficerent.  Generatim  medi- 
camenta ex  classe  amarorum,  aromaticorum  et  an- 
tispasmodicorum , apta  essent.  IManducatio  corticis 
cbinae  ad  ventriculum  roborandum  commendatur, 
infusum  vinosum  radicis  Gentianae  pyrosin,  saepius 
nos  torquentem,  oppugnat.  A celeberrimo  C.  W. 
Hufeland  tinctura  corticum  aurantiorum  fruttulo 
sacchari  instillata,  et  externe  emplastrum  ad  regio- 
nem ventriculi  applicandum  commendatur;  hac 
utitur  formula  R Empl.  de  Galbano  crocato  unci- 
am unam,  Camphorae  et  Opii  singulorum  drach- 

mam  dimidiam , Salis  volat.  C.  C. , olei  Cajeput 
singulorum  scrupulum  unum.  Malaxentur.  Si  me- 
dicamentis alvus  laxari  potuerit,  morbus  omnino 
non  apparere  dicitur. 


Vitae  ciimculum. 


Egfo  Simon  Theophilus  Maennicice,  confessioni 
addictus  evang^elicae , die  XXII  m.  Martii  anno 
MDCCCVI.  Bernburg^i  natus  suin.  Patrem  veneror 
Joanneui  Tlieophilum  Maennicke,  scrinarium,  atque 
matrem  Mariam,  e stirpe  Salome.  Primis  literarum 
rudimentis  imbutus,  anno  aetatis  decimo  g^ymnasium 
Ilernburg^i  frequentare  incepi.  Duodecimo  autem 
anno  aetatis , ab  avunculo  Joanne  Salome , merca- 
tore habitante  Petropoli,  pro  lilio  adoptatus  sum. 
PetropoK  jjer  quadriennium  integrum  moratos,  ad 
studia  persequenda  iterum  in  Germaniam  petii,  et 
g-ymnasio  Bernburg-i  florente  per  annos  quatuor 
a me  frequentato,  testimonio  maturitatis  instru- 
ctus, die  IV  m.  Octobris  anno  MDCCCXXVI.  ab 
lllust.  Boeckhio,  rectore  t.  t.  mag^nifico,  civis  sum 
factus  universitatis  literariae  Frid.  Guilel.,  nomen- 
que apud  Illustr.  Link , facultatis  medicae  t.  t. 
decanum,  professus  sum.  Per  annos  duos  his  in- 
terfui lectionibus : 111.  Budolphi  de  anatomia  uni- 

versa,  de  anatomia  comparata,  patholog^ica,  nec  non 
org-anorum  sensuum,  de  physiolog-ia,  de  methodolo- 
g-ia  et  encyclopaedia  medica;  III.  Knape  de  osteo- 
logia,  syndesmologia  et  splanchnologia;  exercitatio- 
nibus anatomicis  practicis  ab  111.  Knape  una  cum 
IU.  Riulolphi  moderatis  quoque  interfui;  111.  Link 
de  botanice , de  historia  naturali  et  toxicologia. 
111.  Lichtenstein  de  zoologia;  111.  Schulz  de  plantis 
ofticinalibus ; 111.  Hermbstaedt  de  chemia  et  physica; 
111.  Ritter  de  logica ; 111.  Hecker  de  pathologia  et 
therapia  tam  generali  quam  speciali;  111.  C.  W. 
Hufeland  de  therapia  morborum  nervosorum;  111. 
Fr.  Hufeland  de  semiotice;  111.  Osann  de  materia 
medica ; 111.  Casper  de  morbis  infantium  et  de  arte 
formulas  concinnandi;  111.  Juengken  de  chirurgia 
generali  et  speciali ; 111.  Kluge  de  fracturis  ossium 
et  luxationibus. 

Ad  studia  persequenda  Halam  petii  auctumno 
anni  MDCCCXXVIII,  ubi  ab  111.  Miihlenbruch 
prorectore  t.  t.  magnifico  numero  civium  academico- 
rum  adscriptus  sum.  Per  semestre  unum  his  usus 
sum  lectionibus:  III.  Weinhold  de  chirurgia  gene- 
rali et  speciali,  de  morbis  oculorum;  111.  Germar 
de  mineralogia;  nec  non  interfui  exercitationibus 
clinicis  medicis  III.  Krukenberg,  et  chirurgicis  III. 
Weinhold. 

Vere  anni  MDCCCXXIX.  Berolinum  reversus 
ab  111.  Klenze  rectore  t.  t.  magnifico,  denuo  civis 

miiversitatis  sum  factus.  Lectionum,  quibus  per  an- 
num interfui  hic  fuit  ordo.  111.  Klug-e  de  arte  ob- 
stetricia tam  tlieoretica  quam  practica,  de  akiurgia; 
111.  Wagrner  de  medicina  forensi ; III.  Rose  de  che- 
mia pliarmaceutica.  Exercitationibus  clinicis  medicis 
111.  Bartels  et  Cei.  AVolff,  chirurg-icis  111.  Kust  et 
IU.  de  Graefe,  et  auscultando  et  ipse  aegrotantes 
curando  interfui. 

Peracto  hoc  studiorum  medicorum  cursu  et 
tentamine  examineque  rig^oroso  rite  absolutis,  spero 
fore,  ut  dissertatione  thesibusque  palam  defensis, 
summi  in  medicina  et  chirurg'ia  honores  in  me  con<* 
ferantur. 

Theses  defendendae. 


I. 

Proclivitas  ad  morbum  marinum  structura  orgranismi 
nostri  constituta  est. 

II. 

Dispositio  ad  morI)um  marinum  nulla  certa  aliqua 
corporis  constitutione  praecipue  fovetur. 

4, 

III. 

Morbus  marinus  saepius  salutaris. 

IV. 

Morbus  marinus  per  se  nunquam  mortifer. 

V. 

Morbo  marino  atque  emeticis  idem  effectus. 

VI. 

Contorsio  arteriarum  a Thierry  et  /Viiiussat  commen- 
data mihi  refutanda  videtur. 

VII. 

Sanguinis  circulationem  a cordis  tantummodo  vi 
pendere  contendo. 


